CELEX: C2005/045/24
Language: sl
Date: 2005-02-19 00:00:00
Title: Zadeva C-459/04: Tožba Komisije Evropskih skupnosti proti Kraljevini Švedski, vložena dne 29. oktobra 2004

19.2.2005   
            
            
               SL
            
            
               Uradni list Evropske unije
            
            
               C 45/12
            
         Tožba Komisije Evropskih skupnosti proti Kraljevini Švedski, vložena dne 29. oktobra 2004
   (Zadeva C-459/04)
   (2005/C 45/24)
   Jezik postopka: švedščina
   Komisija Evropskih skupnosti, ki jo zastopata H. Kreppel in J. Enegren, zastopnika, z naslovom za vročanje v Luksemburgu, je dne 29. oktobra 2004 na Sodišče Evropskih skupnosti vložila tožbo.
   Komisija Sodišču predlaga, da:
   
               1)
            
            
               ugotovi, da Kraljevina Švedska s tem, da ni sprejela definicij sposobnosti in zmožnosti delavcev, ki jih določi delodajalec, da skrbijo za varovanje in preprečitev rizikov za varnost in zdravje ob uporabi člena 7(8) Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (1), ni izpolnila obveznosti iz prava Skupnosti,
            
         
               2)
            
            
               Kraljevini Švedski naloži plačilo stroškov.
            
         Tožbeni razlogi in predlogi tožeče stranke
   Člen 7(8) direktive ne predpisuje popolne harmonizacije v državah članicah definicije sposobnosti in zmožnosti delavcev, ki sodelujejo pri aktivnostih služb za varovanje in preprečitev, ampak pušča državam članicam skrb, da določijo potrebna znanja po tej določbi. Vendar pa morajo definicije v nacionalnem pravu postaviti minimalne pogoje, da se direktiva uporabi na zadovoljiv način.
   Nacionalno pravo mora vsaj predvideti objektivno metodo za ugotovitev, da se je zadevna oseba udeležila predpisanega izobraževanja in da dejansko ima zahtevane izkušnje in znanja.
   Nobena navodila ali smernice Arbeitsmiljöverket (Organ, pristojen za varnost in zdravje pri delu) ne omejujejo definicije sposobnosti in zmožnosti delavcev, ki sodelujejo pri aktivnostih varovanja in preprečitve poklicnih rizikov, potrebne za prenos člena 7(8).
   
      (1)  UL 183, 29.6.1989.